ועדת הכספים, כנסת 17, פרוטוקול מספר 397, 2007-05-21 11:00

סטס מיסז'ניקוב: הצעת חוק מימון מפלגות (תיקון – מימון פעילות הסיעות בכנסת), התשס"ז-2007.

משה שרוני: 59 שנים הנוהג הזה קיים.

משה שרוני: היועצת המשפטית טענה שזה לא חוקי.

משה שרוני: כדי שלא נהיה מפירי חוק הגענו להסכמה להגיש הצעת חוק על מנת שזה יהיה חוקי.

משה שרוני: מדובר על 380 אלף שקל בשנה עבור כל הסיעות.

משה שרוני: אני מבקש שיהיה מה שהיה עד היום, אני לא מבקש שום תוספת.

אלחנן גלזר: אני רוצה להצטרף לדבריו של חבר הכנסת משה שרוני.

אלחנן גלזר: ההתנגדות פה היא קנטרנית.

אלחנן גלזר: הנושא הזה מקובל בכל המפלגות, בכל ההנהלות.

אלחנן גלזר: ההנהלה משתתפת בכיבודים ובכל מיני הוצאות נלוות.

אלחנן גלזר: הדרישה הזאת מבקשת לעגן את הנושא בחוק.

אלחנן גלזר: הדרישה הזאת ראויה ביותר.

מיכאל איתן: אני מקווה שהחלטות אחרות בכנסת מתקבלות עם קצת יותר עומק וקצת יותר הבנה של העובדות.

מיכאל איתן: אני מקווה שכשחברי כנסת הולכים לחוקק חוקים הם לפחות דואגים לא לדבר שטויות כמו שאני שומע כאן.

מיכאל איתן: זה לא יאומן.

מיכאל איתן: תיכף נראה אם 59 שנים זה היה קיים, אם רק גורמים לזה להיות חוקי, והאם זה נכון שמדובר בדבר מוצדק שמתקיים בכל ההנהלות ובכל העסקים.

מיכאל איתן: אי אפשר לקחת את מנגנון החקיקה ובגלל שאנחנו חברי כנסת לחוקק בקלות בלתי נסבלת.

מיכאל איתן: תראו לי עוד גוף אחד במדינה הזאת שבשביל הוצאה שולית של 380 אלף שקל היה יכול להעביר חוק מיוחד בכנסת.

מיכאל איתן: תראו לי עוד מקום אחד שהיינו מרשים שיהיה ניגוד אינטרסים כזה.

מיכאל איתן: אנחנו מחוקקים לעצמנו בלי שום בקרה, בלי שום בדיקה.

מיכאל איתן: מדינת ישראל מממנת את המפלגות בשיעור הכי גבוה בעולם הדמוקרטי.

מיכאל איתן: אין מימון יותר גדול מאשר מה שיש במדינת ישראל.

מיכאל איתן: המפלגות שמקבלות את הכסף אמורות להחזיק ולשלם את כל ההוצאות, כולל ההוצאות של הסיעות בכנסת.

מיכאל איתן: מה קרה?

מיכאל איתן: הגדילו את מימון המפלגות, כשהגדלת מימון המפלגות הייתה כרוכה ברפורמה שיזמתי אותה בשנת 94.

מיכאל איתן: ב94 באתי לקופה הציבורית והצעתי שנעשה הסדרים שהמפלגות יוכלו לקבל כסף כמה שהן צריכות.

מיכאל איתן: קבענו אז כמה עקרונות.

מיכאל איתן: אחד העקרונית היה שהמפלגות לא מחוקקות שום חוק שנוגע לגובה מימון המפלגות, אלא את גובה הוצאות המפלגות תקבע ועדה ציבורית שהוקמה.

מיכאל איתן: אם למפלגות חסר כסף והן חושבות שאין להן הן יכולות ללכת לוועדה הציבורית.

מיכאל איתן: זה התפקיד שלה.

מיכאל איתן: במקביל לחקיקת חוק מימון המפלגות היה סעיף שנקרא סיוע טכני לסיעות הבית.

מיכאל איתן: מה קרה?

מיכאל איתן: מצד אחד העלו את מימון המפלגות בצורה משמעותית כך שזה היה צריך לכסות גם את הסיוע הטכני - מדובר בעשרות מיליונים - ומצד שני המשיכו לשלם את הסיוע הטכני בסדר גודל של מיליון וחצי שקל.

מיכאל איתן: יום אחד באו נציגי המפלגות ואמרו שהם מבקשים שתקציב הסיוע הטכני, שנועד לכיבודים, ילך לטובת שכר המנהלים של הלשכות, של מנהלי הסיעות ועובדי סיעות.

מיכאל איתן: גם אז היה ניסיון של התחכמות.

מיכאל איתן: אני הקמתי צעקות, כמו שאני מקים עכשיו, כי אני מרגיש את עצמי אחראי כמי שהעביר למפלגות את התקציב הכי גבוה שיש באיזה שהוא מקום בעולם.

מיכאל איתן: אני מרגיש שהמפלגות צריכות לכבד גם את הצד השני של המשוואה, לא לחוקק לעצמן חוקים כי הן קרובות לצלחת.

מיכאל איתן: הקמתי אז צעקות.

מיכאל איתן: לא היה נעים מהצעקות שלי, אז אמרו לי שהמפלגות לא משלמות לעובדים וכבר ממילא יש תקציב של סיוע טכני שהרבה שנים משלמים ושאני אמצא לדבר הזה פתרון.

מיכאל איתן: הלכתי ונכנסתי לעובי הקורה.

מיכאל איתן: ישבתי עם מנהלי הסיעות, ישבתי עם הגורמים כאן בכנסת.

מיכאל איתן: באתי עם פתרון.

מיכאל איתן: מה היה הפתרון?

מיכאל איתן: אמרתי שאם יש להם תקציב לכיבודים ותקציב להוצאות טכניות, שניקח את התקציב הזה, שהוא כמיליון וחצי שקל, ונכפיל אותו.

מיכאל איתן: אמרתי שב-3 מיליון שקל נממן את המשכורות של עובדי הסיעות, כולל דוברים שעושים עבודה למפלגה.

מיכאל איתן: המפלגות שמחו.

מיכאל איתן: אמרו לי כל הכבוד.

מיכאל איתן: כל מפלגה במקום לממן הוצאות של הסיעה, כמו שהיה כל השנים, הרוויחה את הכסף הזה.

מיכאל איתן: במקום מיליון וחצי נהיה להם 3 מיליון.

מיכאל איתן: מנהלי הסיעות היו מאוד מרוצים, כי הכסף היה משוריין וזה פתר להם את הבעיה של הלנת השכר.

מיכאל איתן: דקה לפני שבאו לאשר את ההסדר הזה באתי לוועדת הכספים ואמרתי לחברים שיש 3 מיליון שקל ולפני שסוגרים את העניין ומגבשים הסדר חוקי יש לשקול טוב מה רוצים.

מיכאל איתן: אמרתי שאם רוצים כסף לכיבודים אפשר לקחת מה3 מיליון, כשרק מיליון וחצי ילך למשכורות.

מיכאל איתן: הם אמרו שהם לא רוצים לכיבודים, את כל הכסף של הכיבודים הם רוצים לעובדים.

מיכאל איתן: הם אמרו שהם רוצים שהעובדים יקבלו 3 מיליון.

מיכאל איתן: אני אקריא את מה שחיים אורון אמר אז בדיון: "אני מציע לא להיכנס לסיפור של הוצאות הסיעות.

מיכאל איתן: או שזה יהיה שכר עבודה לעוזרים, או שזה הוצאות סיעות.

מיכאל איתן: אני מכיר מפלגה אחת מאוד מקרוב שמוציאה הרבה כסף לעבודת הסיעה מתקציב מימון המפלגות.

מיכאל איתן: זה יכול להיות עבור קפה, זה יכול להיות עבור תה.

מיכאל איתן: זה אפילו יכול להיות עבור מברקים לראש הממשלה.

מיכאל איתן: אם זה תקציב למשכורות בואו לא נפתח אותו עכשיו, כי זה פתח שאין לו גבולות.

מיכאל איתן: אני אומר לפרוטוקול שאנחנו מפלגה במצוקה.

מיכאל איתן: אני מסוגל אישית להגן על הצורך להבטיח משכורת קבועה למנהלי הסיעות ולעובדים בסיעה.

מיכאל איתן: לגבי כל דבר אחר יש מימון מפלגות.

מיכאל איתן: מקפה ועד למברקים".

מיכאל איתן: על הכסף הציבורי מקפה ועד מברקים שהיה למפלגות בכיס המפלגות אמרו שהן מוותרות והן יקחו ממימון המפלגות.

מיכאל איתן: הן ביקשו להעביר את זה לטובת המשכורות לעובדים.

מיכאל איתן: הכסף הזה שאתם רוצים לקחת הוא גניבה.

מיכאל איתן: תגנבו משהו שיש בו היגיון.

מיכאל איתן: תביאו נימוק, תסבירו משהו.

מיכאל איתן: זאת גניבה גסה.

מיכאל איתן: אתם אומרים שאתם צריכים את הכסף לכיבודים.

מיכאל איתן: הכסף של הכיבודים הוא לא דבר שתלכלכו איתו את כל הכנסת בימים שצריכים להילחם למען טוהר מידות.

מיכאל איתן: זה שווה את הכמה אלפי שקלים לכל סיעה?

מיכאל איתן: חסר לסיעת הגמלאים שבאה לכנסת עם בשורה ועם דאגה כמה אלפי שקלים שהיא תקבל מהחוק הבזוי הזה?

מיכאל איתן: בשביל מה זה?

מיכאל איתן: בעקבות החקיקה ומה שמתרחש פה באתי לסיעת הליכוד ואמרתי להם שאני חושב שהסיעה שלנו לא יכולה לתמוך בחוק הזה.

מיכאל איתן: בעקבות זה סידר לי יושב-ראש סיעת הליכוד, גדעון סער, פגישה עם אביגדור יצחקי, יושב-ראש הקואליציה.

מיכאל איתן: ישבתי עם אביגדור יצחקי.

מיכאל איתן: הראיתי לו את כל זה, הראיתי לו את כל הטיעונים שהוא העלה במליאה שבינם לבין המציאות אין שום קשר.

מיכאל איתן: הוא הבטיח לי שהוא יפעל שהחוק הזה לא יעבור ושכל ההוצאות של הכיבודים ימומנו על ידי המפלגות.

מיכאל איתן: אם אתם תקבעו בחוק שהמפלגות צריכות לממן את הכיבודים אני אתכם בשתי ידיים, אבל אי אפשר לקחת מהקופה הציבורית על ידי חקיקה בצורה שרירותית וללא שום הצדקה.

מיכאל איתן: אף אחד מאיתנו לא צדיק - אני האחרון שיגיד שהוא צדיק - אבל אנחנו צריכים שיהיה לנו תוקף מוסרי.

מיכאל איתן: כמו שאני שומע את חבר הכנסת סטס מסז'ניקוב אומר שההתנהגות של פקידי האוצר זה דבר לא תקין, כך אני רוצה שהוא יגיד שגם החקיקה הזאת לא תקינה.

אלי אפללו: יש פה איזה שהוא שינוי לגבי סיעת יחיד.

אלי אפללו: מה קורה לגבי סיעת יחיד?

אלי אפללו: במפלגת "שינוי" פיטרו חבר כנסת שהפך להיות סיעת יחיד.

אלי אפללו: מה זה אומר לגביו?

חיים אורון: כל מה שחבר הכנסת מיכאל איתן אמר וציטט הוא נכון.

חיים אורון: נוצר מצב בכנסת הקודמת שהתגלגל כפי שהתגלגל.

חיים אורון: יכולתי לא לבוא לפה ולא לחשוף את עצמי למבוכה הזאת.

חיים אורון: כאשר הנושא עלה במליאת הכנסת הצבעתי בעד התיקון כיוון שלא רציתי לחגוג על גבם של אחרים ושרק הם יעשו את העבודה ואני ארחץ בניקיון כפיים.

חיים אורון: כאן אני מציע לעצור, לבחון ולחפש פתרונות אחרים, אני לא מציע לעשות את השינוי.

ראובן ריבלין: אי אפשר להתווכח עם העובדות.

ראובן ריבלין: כל מה שחבר הכנסת מיכאל איתן אמר הוא אמת לאמיתה.

ראובן ריבלין: הייתי יושב-ראש הכנסת כאשר נזקקנו לשאלות האלו, כאשר המציאות הפוליטית הפכה על פניהן של המפלגות כולן.

ראובן ריבלין: מרצ, שהייתה 10 מנדטים, הפכה להיות 5 מנדטים.

ראובן ריבלין: מפלגת העבודה, שהייתה 27 מנדטים, הפכה להיות 19 מנדטים.

ראובן ריבלין: הליכוד מ32 ירד ל19 מנדטים.

ראובן ריבלין: המפלגות כולן נכנסו למערבולת איומה של חובות שכולם מושכנו לטובת הבנקים.

ראובן ריבלין: נוצר מצב שהמפלגות פנו לועדה הציבורית למימון בראשות שופט.

ראובן ריבלין: הוועדה דחתה את בקשת המפלגות.

ראובן ריבלין: הייתי אז יושב-ראש כנסת.

ראובן ריבלין: המצוקה לא הייתה המצוקה של המפלגה שלי, אלא דווקא של מפלגות אחרות.

ראובן ריבלין: היו כאן מנהלי סיעות אשר נמצאו בפני מים אדירים ושוקת שבורה.

ראובן ריבלין: הן עבדו פה למעלה מ20 שנה.

ראובן ריבלין: המפלגות הפכו לשבר כלי כתוצאה מפסק הדין של הבוחר.

ראובן ריבלין: נוצר מצב שמנהלי סיעות, שהפכו להיות חלק מהבית הזה יותר מחברי הכנסת עצמם, נמצאו בפני מצב שבו הם לא היו יכולים לקבל את התנאים הסוציאליים.

ראובן ריבלין: אנחנו נזעקנו.

ראובן ריבלין: מיניתי את חבר הכנסת איתן על מנת שימצא מוצא שיהיה ציבורי וחוקי.

ראובן ריבלין: כל מה שהוא אמר היה נכון.

ראובן ריבלין: לימים, כמעט שנה וחצי אחרי פסיקתו של ניצן, התייצבו בפני כל ראשי הסיעות ללא יוצא מן הכלל, למעט סיעת הליכוד שהייתה אז 40 מנדטים.

ראובן ריבלין: הם באו אלי ואמרו שהם לא יכולים לנהל ישיבות סיעה, שהם לא יכולים לנהל בתוך הכנסת ובמסגרתה את הפעולות המחויבות על ידי הסיעות במסגרת הכנסת.

ראובן ריבלין: הם ביקשו לחוקק חוק.

ראובן ריבלין: אמרתי להם שבעניין הזה אני לא מוכן לדבר על חוק.

ראובן ריבלין: כינסתי את אנשי המקצוע בכנסת, את אנשי המינהלה.

ראובן ריבלין: היום העניינים הרבה יותר פשוטים.

ראובן ריבלין: הייתי מאוד זהיר וחרד.

ראובן ריבלין: חשבתי, כמו מיקי, שאנחנו נמצאים פה בדילמה.

ראובן ריבלין: מצד אחד אנחנו רוצים להעלות את קרנה של הכנסת, ומהצד האחר איך תתנהל כנסת כשהסיעות לא יכולות לפעול.

ראובן ריבלין: באתי והתייעצתי ואמרתי שאנחנו נשתתף באותן הוצאות של הסיעות שהן במהלך העניינים הרגיל בסכומים פעוטים.

ראובן ריבלין: אם היו אומרים לי חקיקה הייתי מתנגד בכל תוקף.

ראובן ריבלין: הלחץ של הסיעות, שלא היה הלחץ מהסיעה שבא הייתי חבר, הביאה אותי למחשבה שאני לא אנהג בסיעות שלא יכולות להחזיק את עצמן על פני המים כפי שאני נוהג בסיעתי, שהיא סיעה בעלת יכולות ואמצעים משום שהיא 40 מנדטים.

ראובן ריבלין: אנחנו הקמנו ועדה ציבורית.

ראובן ריבלין: מוסד שמקים ועדה ציבורית ולא שומע מה אומרת הוועדה הציבורית או עוקף את הוועדה הציבורית עושה דבר לא טוב.

ראובן ריבלין: מדובר ב350 אלף שקל.

ראובן ריבלין: הייתי מבקש מכל ראשי הסיעות לא לחוקק את החוק הזה, אלא לפנות בבקשה לראש ועדת מימון מפלגות ולהסביר לו את המצוקה.

מיכאל איתן: אני מציע שיקבלו את הכסף הזה כמו שהוא בלי לפגוע בשום דבר.

ראובן ריבלין: אי אפשר לבוא ולומר שאנחנו, חברי הכנסת, שיכולים לחוקק כל חוק, נפתור את הבעיות שלנו כאשר אנשים ברחוב רעבים ללחם ולא יכולים לפתור את הבעיות שלהם.

ראובן ריבלין: החוק הזה הוא חוק שמבחינה תקציבית הוא שולי.

ראובן ריבלין: ברגע שהכנסת מחוקקת חוקים לטובתה זה לא טוב.

ראובן ריבלין: אנחנו לא עושים טוב לשמה של הכנסת ולשמה של מדינת ישראל כאשר אנחנו מביאים חוק שפותר את הבעיה של המפלגות.

ראובן ריבלין: צדק לא צריך רק להיעשות אלא גם להיראות.

ראובן ריבלין: פה הוא נראה מאוד לא טוב.

חנא סוייד: אנחנו בסיעת חד"ש תומכים ברוח הצעת החוק.

חנא סוייד: אנחנו חושבים שההקטנה בתקציב הסיעות תפגע בסיעות הקטנות.

מיכאל איתן: כמה כסף יהיה לכם מהחוק הזה?

חנא סוייד: לא חשוב.

מיכאל איתן: כמה ניצלת?

חנא סוייד: בשנה שעברה ניצלתי 100%.

חנא סוייד: לגבי הסיעות הקטנות זה דבר קריטי.

חנא סוייד: אם אנחנו מחפשים איזה שהם פתרונות, אז צריך לחפש פתרון פרוגרסיבי או אגרסיבי שייקח בחשבון את הגודל של הסיעה.

חנא סוייד: חבר הכנסת איתן דיבר על כך שלוקחים כסף ציבורי לעניין של כיבודים, אבל גם מימון מפלגות זה כסף ציבורי.

מיכאל איתן: זה עובר דרך ועדה.

חיים אורון: החלטנו פה שהכל בחבילה אחת.

חיים אורון: עכשיו אנחנו פותחים חבילה שלישית.

חיים אורון: מחר יפתחו חבילה רביעית.

חנא סוייד: אני לא הייתי כשהחלטתם על חבילות.

חנא סוייד: אני חושב שיש כאן פגיעה.

חנא סוייד: אני רואה את המצב של הסיעה שלי שהמחויבויות שלה והפעילויות שלה הן לא פונקציה של מספר חברי הכנסת, אלא מדובר בפעילות בסיסית של סיעה.

מיכאל איתן: למה לא לחוקק חוק שיביא לכם 100 אלף שקל, 200 אלף?

חנא סוייד: אם מחפשים פתרון שייראה מבחינה ציבורית צריך לקחת בחשבון את הגודל של הסיעות, כי אחרת זה ייעשה עוול לסיעות הקטנות.

חנא סוייד: אנחנו תומכים ברוח החוק.

חנא סוייד: מדובר בפתרונות שיהיו טובים מבחינה ציבורית, שייראו טוב אבל גם ידברו על הבעייתיות של הסיעות הקטנות.

חנא סוייד: אנחנו לא יכולים לסבול ולספוג את הפגיעה שתהיה לגבי סיעה קטנה כמו שלנו.

משה שרוני: מקפיצה אותי הצביעות.

משה שרוני: אני הופעתי בפני הוועדה הציבורית שהקמתם.

משה שרוני: אני ביקשתי להוריד חצי מיליון מכל חבר כנסת, ביקשתי לעשות חיסכון של מיליארד שקל.

משה שרוני: מה קיבלתי תשובה מהוועדה הציבורית המכובדת?

משה שרוני: "אנחנו לא נבוא ונתעמת עם המפלגות".

משה שרוני: בשביל מה יש ועדה ציבורית?

משה שרוני: אני בא לעשות חיסכון של מיליארד שקל, כשאתה פה נותן לי נאום על 380 אלף.

משה שרוני: אני לא צריך את הכסף הזה בכלל.

משה שרוני: אני יכול להוציא גם מהכיס כדי להזמין כוס קפה.

משה שרוני: אל תהיו צבועים.

משה שרוני: מצד אחד אתם מעלים למדינה מעל מיליארד שקל למימון מפלגות, ומצד שני אתה נותן פה נאום פופוליסטי על 380 אלף שקל.

משה שרוני: באו ואמרו לי שזה היה נהוג בכנסת.

חיים אורון: הטעו אתכם.

משה שרוני: לפני שעשיתי את זה הלכתי לוועדה הציבורית כדי להוריד חצי מיליון מכל חבר כנסת.

משה שרוני: קיבלתי תשובה שזה לא לעניין.

משה שרוני: מי שולט על הוועדה הציבורית?

משה שרוני: הגיעו למיליון 150 אלף שקל.

מיכאל איתן: הם לא העלו אף פעם.

משה שרוני: לא איכפת לי שמפלגות נמצאות בגירעונות של עשרות מיליונים.

משה שרוני: צריך לעשות חוק שקובע שמפלגה שנכנסת לגירעון אין לה זכות קיום בכנסת.

משה שרוני: אני רוצה לעשות את זה.

מיכאל איתן: אני אתמוך בזה.

דלית זמיר: הממשלה מתנגדת להצעת החוק.

דלית זמיר: זה בהתאם להחלטה שקיבלה ועדת שרים לחקיקה מיום 12 בפברואר.

דלית זמיר: הנימוקים להתנגדות הם בעיקר מטעמים שהעלה חבר הכנסת איתן.

דלית זמיר: הצעת החוק הזאת עוקפת את חוק מימון מפלגות בנוסח שלו היום.

שגית אפיק: גם אנחנו רואים בעייתיות בהצעה הזאת.

שגית אפיק: ההצעה עוקפת את הוועדה הציבורית שקיימת היום בחוק מימון מפלגות.

שגית אפיק: יש כאן בהצעה בקשה למימון הפעילות הפרלמנטרית במשכן ומחוצה לו.

ארבל אסטרחן: ההיסטוריה היא כפי שתיאר חבר הכנסת איתן.

ארבל אסטרחן: היה בעבר תקציב סיעות.

ארבל אסטרחן: כשתוקן החוק לגבי צוות פרלמנטרי בוטל תקציב הסיעות.

ארבל אסטרחן: אחר כך קבע יושב-ראש הכנסת לשעבר שסיעות יוכלו לקבל תקציב מהכנסת, יוכלו לקנות במחסן ציוד לצורכי הסיעה, יוכלו לקנות שתייה לישיבות הסיעה.

ארבל אסטרחן: לאחרונה התברר לנו שסיעות ביקשו לקבל תקציב לדברים נוספים שאינם חלק מהפעילות בתוך הכנסת, כמו לסיורים, לפקס בבית של עובד סיעה, לטלפון בבית, למנוי לעיתון.

מיכאל איתן: מצלמה דיגיטלית.

ארבל אסטרחן: היועצת המשפטית אמרה שאין סמכות לתת דבר כזה.

ארבל אסטרחן: אם רוצים, צריך לתקן חוק.

חיים אורון: לקפה ועוגות אפשר?

ארבל אסטרחן: צריך לקחת את הנוסח שהגיש חבר הכנסת שרוני ולתקן אותו.

חיים אורון: בלי חוק אפשר?

ארבל אסטרחן: צריך חוק.

חיים אורון: הם נתנו לסיעות במשך שנים.

מיכאל איתן: זה הופיע בתקציב הכנסת, זאת לא הייתה החלטה בשמים.

מיכאל איתן: על פי חוות דעת משפטית הסתבר שהכנסת סעיף בתקציב הכנסת כהוצאה זה לא מספיק, הסעיף בתקציב הכנסת צריך להסתמך על חקיקה.

מיכאל איתן: חשוב שנדע את זה גם לעולם אחר.

מיכאל איתן: זה לא עניין ספציפי למקרה הזה.

חיים אורון: המוח המשפטי לא יכול להמציא הסבר למה הכוס שממנה אני שותה פה אינה דומה לכוס שאני אשתה בעוד שעתיים וחצי בישיבת הסיעה.

חיים אורון: על זה כל הוויכוח.

חיים אורון: צריך לפתור את הבעיה.

חיים אורון: תקעו את הכנסת לפינה בלתי אפשרית.

חיים אורון: אני נגד דיגיטלי.

חיים אורון: לא על זה מדובר.

מיכאל איתן: על זה מדובר.

חיים אורון: אם הפתרון יהיה שכיבוד כשמו הוא - לא סיורים ודברים אחרים - הוא בבניין הכנסת.

חיים אורון: .

דלית זמיר: אין מניעה שאותו כיבוד יבוא מההוצאות השוטפות של הסיעה.

משה שרוני: אנחנו לא צריכים להרים ידיים כשהממשלה מתנגדת.

שגית אפיק: לנוכח כל מה שאמרתם, ולנוכח כל מה שנאמר במליאת הכנסת שמדובר על תקציב של כיבודים ופקס וניירות ועפרונות, אני מבקשת שבסעיף קטן (ב) נדבר על מימון פעילות פרלמנטרית במשכן הכנסת בלי המילים "ומחוצה לו".

שגית אפיק: כשמוסיפים את המילים האלו זה יוצר הרחבה מיותרת ולא ראויה.

משה שרוני: אני מסכים.

שגית אפיק: האם הסכום שאתם מבקשים פה הוא 380 שקלים חדשים לשנה לכל הסיעות?

משה שרוני: נכון.

סטס מיסז'ניקוב: מי בעד אישור הצעת חוק מימון מפלגות (תיקון –מימון פעילות הסיעות בכנסת), התשס"ז-2007?

סטס מיסז'ניקוב: ה צ ב ע ה בעד – רוב נגד – 3 הצעת החוק אושרה לקריאה ראשונה.